Diari Oficial de la Generalitat Valenciana


Sumari del DOGV 3297, del 30-07-1998 (1998/5637)

ACORD de 10 de juny de 1998, de la Comissió Territorial d'Urbanisme de Castelló, relatiu a modificació número 4 de les Normes Subsidiàries de Planejament de Jérica.
--------------------------------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5637


Data del document
:   10-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 10 de juny de 1998, de la Comissió Territorial d'Urbanisme de Castelló, relatiu a modificació número 4 de les Normes Subsidiàries de Planejament de Jérica. [1998/Q5637]
  
Vist l'expedient relatiu a la modificació número 4 de les Normes Subsidiàries de Planejament de Jérica, i de conformitat amb els següents:
  
Antecedents
  
Primer
  
El Ple de l'Ajuntament, en sessió de 7 de gener de 1998, adoptà l'acord d'exposar al públic la modificació número 4 de les Normes Subsidiàries de Planejament, mitjançant edictes inserits en el Diari Oficial de la Generalitat Valenciana número 3.181, d'11 de febrer de 1998, i en el periòdic Mediterráneo, de data 20 de gener de 1998. Durant el tràmit d'exposició pública no es produí cap al·legació, i es procedeix a aprovar el document provisionalment en data 30 de març de 1998.
  
Segon
  
La documentació aportada consisteix en memòria justificativa, plans d'estat actual, de zones objecte de modificació i plans d'ordenació que reflecteixen la modificació proposada.
  
Tercer
  
L'objecte de la modificació és l'adaptació de les alineacions de la prolongació del carrer de Santa Àgueda amb l'avinguda de València previstes en les Normes Subsidiàries de Planejament de Jérica.
  
Segons s'assenyala en la memòria de la modificació, en el cantó de l'avinguda de València, encreuament amb el carrer de Santa Àgueda, hi ha una planta baixa destinada a magatzem que obtingué llicència d'obra el 31 de gener de 1986. Amb motiu de l'exposició al públic de les Normes Subsidiàries aprovades en 1989 es presentà una al·legació perquè l'alineació del vial s'adaptara a la construcció, al·legació que fou estimada. No obstant això, amb l'aprovació de les Normes Subsidiàries de 13 de juny de 1996, es tornaren a modificar les alineacions de la zona i, en no disposar d'una base planimètrica actualitzada, no es van tenir en compte l'existència de la construcció i es fixaren unes alineacions que deixaven fora d'ordenació l'edificació. Amb la modificació s'ajusta el planejament a la realitat, i s'esmena l'error que hi ha hagut.
  
Segons s'indica en la memòria, la rectificació de l'alineació, que suposa un desplaçament del vial, únicament pot suposar un increment edificable del xamfrà de l'edifici abans indicat, cosa que suposaria 20,80 metres quadrats de sòl. Tenint en compte l'origen de l'alineació rectificada i que aquest sòl està consolidat per una edificació amb llicència, la memòria assenyala que no són necessàries mesures compensatòries.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte d'allò que s'ha disposat en l'article 27 de la LRAU.
  
Tercer
  
La modificació puntual número 4 de les Normes Subsidiàries de Planejament de Jérica suposa un canvi en el traçat d'un vial dins del sòl urbà. Es tracta, indubtablement, d'un aspecte de l'exclusiu interés públic local que, de conformitat amb allò que s'ha disposat en l'article 40.2 de la LRAU, ha de ser interpretat pel municipi des de la representativitat que li confereix la seua legitimació democràtica, per això la resolució d'aprovació definitiva haurà d'efectuar exclusivament un control de legalitat, ja que, com indica l'últim apartat de l'article 40.1 de la LRAU, la Generalitat no podrà aprovar definitivament els plans que incórreguen en infracció d'una disposició legal estatal o autonòmica.
  
L'article 55.3 de la LRAU estableix que «tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de destinació pública, haurà de preveure les mesures compensatòries necessàries per a mantenir la proporció i qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards legals de qualitat de l'ordenació».
  
En el cas que ens ocupa, el xicotet desplaçament del vial no suposa disminució de la seua amplària, per la qual cosa, en realitat, no s'està davant del supòsit d'aplicació del citat precepte legal. Certament, la nova alineació deixa dins d'ordenació un xamfrà ja edificat de conformitat amb la llicència d'edificació, amb una superfície afectada de 20 metres quadrats; no obstant això, tal com ja s'ha exposat, el que fa la modificació és tornar a les alineacions vigents amb anterioritat, que foren les que es tingueren en compte en la concessió de la llicència, per això no es produirà un increment d'edificabilitat.
  
Quart
  
De conformitat amb allò que s'ha establit en els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports o bé sotmetre la seua proposta a dictamen previ de la Comissió Territorial d'Urbanisme, dictamen que, en el cas de municipis menors de 50.000 habitants, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme de Castelló acorda:
  
Aprovar definitivament la modificació puntual número 4 de la Normes Subsidiàries de Planejament de Jérica.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló de la Plana, 10 de juny de 1998.- El secretari de la Comissió Territorial d'Urbanisme: Fernando Renau Faubell.